KOMISSION ASETUS (EY) N:o 1273/95,
annettu 2 päivänä kesäkuuta 1995,
maatalouden muuntokurssien vahvistamista koskevista yksityiskohtaisista erityissäännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetun neuvoston asetuksen (ETY) N:o 3813/92 (1), sellaisena kuin se on viimeksi muutettuna asetuksella (EY) N:o 150/95 (2), ja erityisesti sen 1 artiklan b kohdan, 3 artiklan 2 kohdan ja 12 artiklan,
sekä katsoo, että
tilanne valuuttamarkkinoilla on aiheuttanut tarpeen ottaa asetuksen (ETY) N:o 3813/92 4 artiklan 1 ja 5 kohdan mukaisesti käyttöön viitekaudet vahvistamiselle; kyseiset viitekaudet ovat kestoltaan kymmenen päivää maatalousalalla käytettävien muuntokurssien vahvistamista ja soveltamista koskevista yksityiskohtaisista säännöistä 30 päivänä huhtikuuta 1993 annetun komission asetuksen (ETY) N:o 1068/93 (3), sellaisena kuin se on viimeksi muutettuna asetuksella (EY) N:o 1053/95 (4), 2 artiklan 3 kohdan viimeisen alakohdan mukaisesti,
maatalouden muuntokurssin vahvistamisen erityisistä yksityiskohtaisista säännöistä 3 päivänä toukokuuta 1995 annetun komission asetuksen (EY) 996/95 (5) 1 artiklan mukaan 25 päivänä huhtikuuta 1995 alkanut vahvistuskausi päättyy 24 päivänä toukokuuta 1995,
myöhempien viitekausien määrän muuttamisesta maatalouden valuuttajärjestelmässä 22 päivänä toukokuuta 1995 annetun neuvoston asetuksen (EY) N:o 1161/95 (6) 1 artiklan soveltamiseksi otettiin 25 päivänä toukokuuta 1995 käyttöön ylimääräinen vahvistuskausi,
valuuttamarkkinoiden tilanteen häiriöiden vuoksi ei voida lyhyessä ajassa vakiinnuttaa suhteellisen pysyvästi edustavia markkinakursseja ja siten maatalouden muuntokursseja, erityisesti Belgian ja Luxemburgin frangien osalta; näin ollen olisi jatkettava yhden vahvistamiskauden kestoa asetuksen (ETY) N:o 3813/92 1 artiklan b kohdassa tarkoitetuissa rajoissa,
huomattavien kahdenkeskisten erotusten pidennetyn olemassaolon vähentämiseksi olisi kuitenkin kymmenen päivän välein poistettava keskimääräiset valuutta-arvojen negatiiviset erotukset, ja
tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (ETY) N:o 1068/93 2 artiklan 3 kohdan viimeisessä alakohdassa säädetään, 25 päivänä toukokuuta 1995 alkava vahvistamiskausi päättyy 23 päivänä kesäkuuta 1995.
2 artikla
Komissio vähentää 4, 14 ja 24 päivänä kesäkuuta 1995 nollaan valuutta-arvojen negatiiviset erotukset, jotka on laskettu suhteessa kymmenen edeltävän päivän ecun kurssien keskiarvoon.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä kesäkuuta 1995.